Hotchkiss maskingevær

Hotchkiss maskingevær er en familie middels tunge maskingevær. Den første produksjonsmodellen var den franske Hotchkiss Mle 1897. Modellen skilte seg fra tidligere Maxim maskingevær ved å være luftkjølte og å ha gassmekanisme. Våpenet er lett gjenkjennelig på de distinkte kjøleringene i messing på løpet.

En rekke varianter har blitt produsert både i Frankrike og på lisens. De tidligste modellene ble ladet med en slags laderammer eller stive belter i metall som tok 20-50 (vanligvis 30) skudd, modeller for fly hadde en tidlig variant av desintegrerende ammunisjonsbelte av metall. Faste metallbelter som ikke løste seg opp fantes også. De første maskingeværene brukt i Norge var Hotchkiss mitraljøse M1898 som ble lisensprodusert på Kongsberg våpenfabrikk.

Varianter
Rett før århundreskiftet lanserte Hotchkiss sitt maskingevær. Det skjedde til alt hell for fabrikanten i det den franske hæren var i ferd med å ruste opp. Våpenet hadde riktignok ikke samme evne til å skyte lange sammenhengende byger som de rekyldrevne maskingeværene, men det var lettere og var samtidig et solid og pålitelig våpen som ble brukt av mange nasjoner. Det fikk sin ilddåp under den Russisk-japanske krig i 1905 og ble brukt i mange varianter under både første og andre verdenskrig:

 Hotchkiss Mle 1897
 Hotchkiss M1909 Benét–Mercié maskingevær, lett variant kjent som Hotchkiss Mk I i den britiske hæren og Benét–Mercié i den amerikanske
 Hotchkiss M1914, middels tungt maskingevær
 Hotchkiss M1922, lett maskingevær med mange små kjøleringer
 Hotchkiss M1929, mitraljøse
 25 mm Hotchkiss antiluftskyts maskinkanon
 Den modifiserte greske M1922, utstyr med annen kolbe og med tofot.

Brukere

 Kongeriket Hellas

 Kongedømmet Italia

 Vichy-regimet

: Brukte erobrede franske Hotchkiss M1922 under den førest krigen i Indokina

: Flere enheter i Den røde armé brukte Hotchkiss M1914 under den russiske borgerkrigen

Referanser 

Våpen fra første verdenskrig
Våpen fra andre verdenskrig
Maskingeværer
Norske skytevåpen